Алматыда синтетикалық есірткі жасайтын екі ірі цех жойылды - ҰҚК
DATE: 15:33, 06 Қазан 2023 | GMT +5
TITLE: Алматыда синтетикалық есірткі жасайтын екі ірі цех жойылды - ҰҚК
URL: https://kaz.inform.kz/news/almatida-sintetikalik-esrtk-zhasaytin-ek-r-tseh-zhoyildi-ukk-1adb19/
META: DATE: 15:33, 06 Қазан 2023 | GMT +5
TOTAL WORDS: 112
AUTHOR(S):
TEXT: Фото: ҚР ҰҚК. Психотропты заттарды дайындады және сатты деген күдікпен үш адам ұсталды. Тінту кезінде олардан 21 кг «мефедрон» және «альфа-РVР», прекурсорлардың ірі партиясы мен зертханалық жабдықтар анықталды. Тәркіленген есірткілік заттардың құны «қара нарықта» 420 млн теңгеге бағаланады, ал көлемі 85 000 рет қабылданатын мөлшерге тең. Фото: ҚР ҰҚК. Материалдар Қылмыстық кодекстің 297-бабы 3-бөлігі бойынша Сотқа дейінгі тергеп-тексерудің бірыңғай тізіліміне тіркелді. Соттың санкциясымен күдіктілерді қамауда ұстау түріндегі бұлтартпау шарасы қолданылды. Фото: ҚР ҰҚК. Айта кетсек, биылғы 9 айда ҰҚК 30 халықаралық және аумақтық есірткі арналарының, сондай-ақ 29 есірткі жасайтын зертханалар іс-әрекетінің жолын кесті. Жалпы алғанда, заңсыз айналымнан шамамен 1 тоннаға жуық синтетикалық есірткі және 76 тоннадан астам прекурсорлар тәркіленді. Фото: ҚР ҰҚК
